als_Latn dik_Latn sag_Latn
Qendra e Lëvizjes vetëvendosje në Gjilan, u ka bërë thirrje sot qytetarëve të kësaj komune që të bojkotojnë produktet e Serbisë.
Me parullat: “Bojkoto produktet e Serbisë”, “Blej shqip”, “Produktet e Serbisë për Kosovë janë të dyshimta”, “Ata po kërkojnë vrasjen e shqiptarëve, ne po ua mbushim arkën me para”, “Dëmtoje Serbinë, ndihmoje Kosovën”, e të tjera, vetëvendosje në këtë aktivitet, në krye me aktivistin Yll islami, kanë nxjerrë shifra që nxjerrin shtetin serb si përfitues të madh ndër vite nga produktet e veta që i ka shitur në Kosovë.
“Nga viti 2002 deri në vitin 2013 nga Serbia tregtarët tanë i kanë importuar 2 miliardë e 600 milionë euro produkte të Serbisë. Në vitin 2011 nga Serbia janë importuar mbi 75 milionë euro, në vitin 2012 mbi 81 milionë euro, kurse në vitin 2013 janë importuar 91 milionë e 161 mijë euro”, citohet të ketë thënë Islami.
Ai tutje shtoi se Serbia, ndër të tjera, nuk e njeh pavarësinë e Kosovës dhe vazhdon të financojë strukturat e veta kriminale që çdo ditë e më shumë po e bëjnë të pamundshëm funksionimin e shtetit të Kosovës.
“Serbia e ka edhe të kaluarën edhe të tashmen kriminale ndaj Kosovës dhe shqiptarëve në përgjithësi. Vetëm gjatë luftës së fundit në Kosovë vrau mbi 14 mijë shqiptarë, i dëboi mbi 800 mijë, vazhdojnë të jenë të zhdukur mbi 1700, dhunoi mbi 20 mijë gra e vajza, vodhi artefaktet dhe fondin pensional, e të tjera. Kurse tash, në Serbi po i djegin furrat dhe shtëpitë e shqiptarëve. Konsumi i produkteve të Serbisë, është financim i minimit të shtetit të Kosovës nga ana e Serbisë”, tha Islami.
Sipas aktivistit Islami, duke konsumuar produktet e Serbisë, me një veprim i shkaktojmë dy dëme: një produkt i Serbisë i blerë më shumë, është një produkt i shitur më pak nga prodhuesit vendorë, është një hap më pak drejt zhvillimit të brendshëm; një produkt i Serbisë i shitur më shumë është një shtytje për ta forcuar shtetin që e lufton vendin tonë.
Prandaj, Lëvizja Vetëvendosje ka kërkuar nga qytetarët që t’i bojkotojnë produktet e Serbisë, që nga kjo të zhvillohen e të rriten produktet vendore, e që të mos e ndihmojnë ekonominë e një shteti që është armiqësor ndaj Kosovës.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Përpjekja e privatizimit të qendrës së skive në Brezovicë ka shkaktuar reagime të shumta në...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
Shkrimtari turk Orhan Pamuk ka marrë çmimin Aydin Dogan, me vlerësimin se është një nga...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn